

#### **GRADSKO VIJEĆE** ***P R I J E D L O G***

#### KLASA:602-02/19-01/01

URBROJ:2186/18-02/1-19-1

Ludbreg, 28. lipnja 2019.

Na temelju članka 22. stavka 2. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 129/05, 109/07, 125/08, 36/09, 150/11, 144/12, 19/13, 137/15, 123/17) te članaka 15. i 33. Statuta Grada Ludbrega (“Službeni vjesnik Varaždinske županije” br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 15. sjednici održanoj dana 28. lipnja 2019. godine, **d o n o s i**

###### O D L U K U

**o prijenosu osnivačkih prava nad**

**Osnovnom školom Ludbreg sa sjedištem u Ludbregu**

**Članak 1.**

Gradsko vijeće Grada Ludbrega **p r e d l a ž e** Županijskoj skupštini Varaždinske županije pokretanje postupka prijenosa osnivačkih prva nad Osnovnom školom Ludbreg sa sjedištem u Ludbregu, Ulica A. K. Miošića 17, MBS:03072266, OIB:82884083985 (u daljnjem tekstu:Osnovna škola Ludbreg) s Varaždinske županije, Franjevački trg 7, Varaždin, MBS:2628210, OIB:15877210917 (u daljnjem tekstu: Varaždinska županija) na GRAD LUDBREG, Trg Svetog Trojstva 14, Ludbreg, MBS:2651858, OIB:84947290034 (u daljnjem tekstu: Grad Ludbreg).

**Članak 2.**

Financijska sredstva potrebna za obavljanje osnivačkih prava nad Osnovnom školom Ludbreg, sa sjedištem u Ludbregu osigurati će se u Proračunu Grada Ludbrega.

**Članak 3.**

Ovlašćuje se gradonačelnik Grada Ludbrega da u ime Grada Ludbrega s Varaždinskom županijom sklopi ugovor o prijenosu osnivačkih prava nad Osnovnom školom Ludbreg s Varaždinskom županijom na GRAD LUDBREG kojim će se definirati i točan datum prijenosa osnivačkih prava.

**Članak 4.**

Ova Odluka stupa na snagu osmog dana od dana objave u “Službenom vjesniku Varaždinske županije”.

Predsjednik

Gradskoga vijeća

Grada Ludbrega:

Antun Šimić

**O B R A Z L O Ž E NJ E**

Sukladno odredbama Zakona o odgoju i obrazovanju u osnovnoj i srednjoj školi osnivači osnovne škole mogu biti:

* Republika Hrvatska,
* **jedinica lokalne samouprave,**
* **jedinica područne (regionalne) samouprave,**
* druga pravna ili fizička osoba.

Na području Grada Ludbrega djeluje jedna osnovna šjkola unutar koje je i umjetnički

odjel – Osnovna glazbena škola, a osnivač ove ustanove sukladno naprijed spomenutim zakonskim odredbama je Varaždinska županija.

S obzirom da osnivač osnovne škole može biti i jedinica lokalne samouprave predlažemo da se osnivačka prava sa sadašnjeg osnivača – Varaždinske županije prenesu na GRAD LUDBREG te bi Grad Ludbreg na taj način vodio brigu o osnovnoškolskom obrazovanju na svom području.

Prijenosom osnivačkih prava sredstva za financiranje minimalnog financijskog standard javnih potreba osnovnog školstva doznačivala bi se direktno u Proračun Grada Ludbrega sukladno kriterijima koje svojom Odlukom utvrđuje Vlada Republike Hrvatske (broj učenika, broj razrednih odjela, broj zgrada), a Grad Ludbreg ostvario bi i dodatna sredstva za financiranje decentraliziranih funkcija osnovnog školstva iz dodatnog udjela poreza na dohodak po stopi od 1,9 %.

Člankom 22. Zakona o lokalnoj i područnoj (regionalnoj) samoupravi propisano je da predstavničko tijelo jediice lokalne samouprave može tražiti od županijske skupštine da joj, uz suglasnost središnjeg tijela državne uprave nadležnog za poslove lokalne i područne (regionalne) samouprave, povjeri obavljanje određenih poslova iz samoupravnog djelokruga županije na području te jedinice ako može osigurati dovoljno prihoda za njihovo obavljanje. S obzirom da se u ovom slučaju ne radi o osnivanju školske ustanove niti o statusnoj promjeni, polazeći od odredbe članka 90. stavka 4. Zakona o odgoju i obrazovanju u osnovnoj i srednjoj školi, za prijenos osnivačkih prava nad školskom ustanovom nije potrebno prethodno pozitivno mišljenje središnjeg tijela državne uprave, a što je utvrđeno u međusobnim kontaktima s nadležnim ministarstvima.

Predmetna odluka uputiti će se (nakon usvajanja na Gradskom vijeću) Županijskoj skupštini Varaždinske županije radi uvrštavanja navedenog prijedloga na dnevni red Skupštine Varaždinske županije.

Nakon donošenja odluke Skupštine Varaždinske županije slijedi potpisivanje Ugovora o prijenosu osnivačkih prava koji će se potom dostaviti ministarstvima nadležnim za lokalnu i područnu (regionalnu) samoupravu i odgoj i osnovno obrazovanje.

Slijedom svega navedenog, a sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.